Source: https://kosice-city.sk/jednorazove-davky/
Timestamp: 2019-09-21 23:34:19+00:00
Document Index: 6800311

Matched Legal Cases: ['§ 6', '§ 6', '§ 2', '§ 5', '§ 2', '§ 5', '§ 2', '§ 5']

Dávky sociálnej pomoci | Miestny úrad Košice – Staré Mesto
Jednorazové dávky v hmotnej núdzi
a) na mimoriadne výdavky na ošatenie – maximálne raz ročne
Mestská časť poskytuje jednorazové dávky v hmotnej núdzi občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, ktorým sa vypláca dávka v hmotnej núdzi a príspevky k dávke na úhradu mimoriadnych nákladov.
Jednorazovú dávku v hmotnej núdzi mestská časť poskytne na každý nižšie uvedený účel iba raz ročne takto:
b) na nevyhnutné ošatenie, obuv a hygienické potreby:
pre jednotlivca v sume 35,- €
pre jednotlivca s dieťaťom alebo najviac so štyrmi deťmi 105,- €
pre jednotlivca s viac ako štyrmi deťmi v sume 140,- €
pre dvojicu bez detí v sume 70,- €
pre dvojicu s dieťaťom alebo najviac so štyrmi deťmi v sume 140,- €
pre dvojicu s viac ako štyrmi deťmi v sume 175,- €
b) na zakúpenie školských potrieb pre nezaopatrené dieťa, na úhradu poplatkov na školské a mimoškolské aktivity dieťaťa – maximálne raz ročne
pre dieťa zaradené do predškolskej prípravy v materskej škole na zakúpenie potrieb pre vzdelávacie aktivity dieťaťa v sume 20,- €,
pre dieťa v 1. ročníku základnej školy na zakúpenie školských potrieb a na úhradu poplatkov na školské a mimoškolské aktivity dieťaťa najviac v sume 60,- € na základe potvrdenia príslušného školského zariadenia
pre dieťa navštevujúce 2. – 4. ročník základnej školy na zakúpenie školských potrieb a na úhradu poplatkov na školské a mimoškolské aktivity dieťaťa najviac v sume 50,- € na základe potvrdenia príslušného školského zariadenia
pre dieťa navštevujúce 5. – 9. ročník základnej školy na zakúpenie školských potrieb a na úhradu poplatkov na školské a mimoškolské aktivity dieťaťa najviac v sume 60,- € na základe potvrdenia príslušného školského zariadenia
pre žiaka strednej školy a študenta vysokej školy na zakúpenie školských potrieb v sume 35,- €
maximálna výška tejto dávky pre občana a pre ostatné fyzické osoby, ktoré sa s občanom spolu posudzujú maximálne do výšky 170,- €.
Príloha stiahnutie:Jednorázová dávka
c) na základné vybavenie domácnosti – maximálne raz ročne
na základné vybavenie domácnosti za predpokladu, ak občan v hmotnej núdzi alebo niektorá z fyzických osôb, ktorá sa s občanom v hmotnej núdzi spoločne posudzuje je majiteľom alebo nájomcom bytu, rodinného domu, obytnej miestností v zariadení určenom na trvalé bývanie a predloží doklad o zaplatení týchto nákladov za predchádzajúcich šesť po sebe nasledujúcich kalendárnych mesiacov alebo preukáže uznanie dlhu a dohodu o splátkach v prípade, že má nedoplatky spojené s úhradou nákladov spojených s bývaním najviac v sume 175,- €.
d) na mimoriadne liečebné náklady – maximálne raz ročne
pre občana v hmotnej núdzi najviac v sume 35,- €
pre ostatné fyzické osoby, ktoré sa s občanom spoločne posudzujú najviac v sume 35,- €
maximálna výška tejto dávky pre občana a pre ostatné fyzické osoby, ktoré sa s občanom spoločne posudzujú najviac v sume 95,- €.
O poskytnutí jednorazovej dávky v hmotnej núdzi podľa ustanovenia § 6 ods. 2 písm. a) a písm. b) tohto nariadenia rozhoduje starosta mestskej časti na základe podkladov pripravených vecne príslušným organizačným útvarom miestneho úradu. Na toto konanie sa vzťahuje zákon č. 71/1967 Zb. o správnom konaní v znení neskorších predpisov. Lehota na vybavenie je určená ustanovením citovaného zákona.
O poskytnutí jednorazovej dávky v hmotnej núdzi podľa ustanovenia § 6 ods. 2 písm. c) a písm. d) tohto nariadenia rozhoduje sociálno-zdravotná komisia na základe žiadosti občana. Na toto konanie sa nevzťahuje zákon č. 71/1967 Zb. o správnom konaní v znení neskorších predpisov. Lehota na vybavenie je 60 dní od podania komplexnej žiadosti.
Jednorazovú dávku v hmotnej núdzi poskytuje mestská časť zo svojho rozpočtu na základe predloženia komplexnej žiadosti s príslušnými požadovanými potvrdeniami a na základe vykonaného šetrenia v domácnosti žiadateľa alebo miesta, na ktorom sa žiadateľ obvykle zdržiava s výnimkou ustanovenia ods. 2 písm. a) a písm. c).
Občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú, možno poskytnúť jednorazovú dávku v hmotnej núdzi do výšky preukázaných skutočných nákladov, najviac však do výšky trojnásobku životného minima.
Mimoriadne dávky sociálnej pomoci
Mimoriadne dávky sociálnej pomoci poskytne mestská časť občanovi a fyzickým osobám, ktoré sa s občanom spoločne posudzujú a nie sú poberateľmi dávky v hmotnej núdzi, avšak ocitli sa v mimoriadne nepriaznivej životnej situácií, alebo je v ohrození ich zdravie, život alebo základné životné potreby na základe písomnej žiadosti občana, a to:
na úhradu mimoriadnych výdavkov občanovi, ktorého príjem a príjem fyzických osôb, ktoré sa s občanom spoločne posudzujú je na úrovni alebo vyšší ako dávka v hmotnej núdzi vrátane príspevkov k dávke, avšak nie vyšší ako 1,5 násobok životného minima určeného podľa ustanovenia § 2 a § 5 ods. 6 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov najviac do sumy 35,- €,
na úhradu mimoriadnych výdavkov osamelému rodičovi, ktorý sa stará o nezaopatrené deti do skončenia povinnej školskej dochádzky najdlhšie do dovŕšenia 25 rokov, ktorého príjem a príjem fyzických osôb, ktoré sa s občanom spoločne posudzujú je na úrovni alebo vyšší ako dávka v hmotnej núdzi vrátane príspevkov k dávke, avšak nie vyšší ako 1,5 násobok životného minima určeného podľa ustanovenia § 2 a § 5 ods. 6 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov najviac do sumy 70,- €/občan/rok,
na úhradu mimoriadnych výdavkov osamelému občanovi, ktorý žije sám v domácnosti, je poberateľom starobného alebo invalidného dôchodku ako jediného zdroja príjmu a ten nepresahuje 1,5 násobok životného minima určeného podľa ustanovenia § 2 a § 5 ods. 6 zákona zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov najviac do sumy 35,- €/občan/rok,
d) na úhradu iných akceptovateľných výdavkov občana (napr. výdavky spojené s vybavením identifikačnej karty občana pri jej strate alebo odcudzení). Výška bude odporučená komisiou zdravotnou, sociálnou, kultúry, školstva a športu.
Príloha na stiahnutie: Mimoriadna dávka
Mimoriadna vianočná dávka sociálnej pomoci
Mimoriadna vianočná dávka sociálnej pomoci občanovi v hmotnej núdzi a fyzickým osobám, ktoré sa s občanom v hmotnej núdzi spoločne posudzujú podľa finančnej situácie mestskej časti:
a) pre občana v hmotnej núdzi najviac v sume 65,- €,
b) pre ostatné fyzické osoby, ktoré sa s občanom spoločne posudzujú najviac v sume 30,- €,
c) maximálna výška tejto dávky pre občana a pre ostatné fyzické osoby, ktoré sa s občanom spoločne posudzujú najviac v sume 130,- €,
výšku príspevku určí sociálna a zdravotná komisia.
Podmienkou je minimálne 5-ročný súvislý trvalý pobyt občana a fyzických osôb, ktoré sa s občanom spoločne posudzujú v mestskej časti k 01.01. kalendárneho roka, v ktorom občan požiadal o poskytnutie vianočného príspevku. Žiadosti budú posudzované komisiou sociálno-zdravotnou, ktorá následne určí aj výšku vianočného príspevku.
Príloha na stiahnutie: Vianočná dávka
Príspevok na čiastočnú úhradu výdavkov pre obyvateľov postihnutých nádorovým ochorením s trvalým pobytom v mestskej časti Košice-Staré Mesto
Príspevok sa bude poskytovať obyvateľom mestskej časti Košice-Staré Mesto na základe predloženia kópie poukazu o pridelení zdravotníckej pomôcky od lekára z ambulancie poliklinického oddelenia klinickej onkológie (ďalej len „POKO“) a preplácať sa bude po predložení dokladu o zaplatení doplatku za zakúpenie zdravotníckej pomôcky. Doklad o zaplatení doplatku nesmie byť starší ako 30 dní.
Podmienkou na priznanie nároku na príspevok je trvanie trvalého pobytu žiadateľa v mestskej časti Košice-Staré Mesto minimálne po dobu 5 (piatich) rokov.
Pri žiadosti o príspevok predloží žiadateľ občiansky preukaz s vyznačeným trvalým pobytom v mestskej časti Košice-Staré Mesto, kópiu poukazu o pridelení zdravotníckej pomôcky od lekára z ambulancie POKO a doklad o zaplatení doplatku za zakúpenie zdravotníckej pomôcky.
Príspevok sa bude žiadateľom poskytovať vo výške 40,- eur (slovom štyridsať eur) na jednu osobu ročne.
Príspevok sa bude vyplácať iba do vyčerpania prostriedkov finančného krytia určených v rozpočte mestskej časti Košice-Staré Mesto na príslušný rozpočtový rok.
Príspevok bude žiadateľom vyplatený v súlade s príslušnými internými smernicami mestskej časti Košice-Staré Mesto.“
Príloha na stiahnutie: príloha – zdravotnícka pomôcka
Vianočná dávka